**MINUTAT E TAKIMIT**

**MBI ZBATIMIN E PLATFORMËS SË**

**PARTNERITETIT PËR INTEGRIMIN EVROPIAN (PPIE)**

**PRANË**

**GRUPI NDËRINSTITUCIONAL të PUNËS**

**PËR KAPITULLIN 19 “POLITIKAT SOCIALE DHE PUNËSIMI”**

**data 12.12.2023, ora 14:30**

**salla e mbledhjeve**

**ministria e shëndetësisë dhe mbrojtjes sociale**

Në zbatim të Urdhërit të KM 113/2019 “Për Format e pjesëmarrjes, funksionimit dhe strukturës institucionale të platformës së partneritetit për Integrimin Evropian” , diten e premte, më datë 12.12.2023, Ora 14:30 u zhvillua Takimimbi zbatimin e platformës së partneritetit për integrimin evropian, pranë Grupit Ndërinstitucional të Punës (GNP) për Kapitullin (19): “Politikat Sociale dhe Punësimi”, në kuadër të zhvillimeve më të fundit për i Kap. 19.

Takimi u zhvilluan nën drejtimin e Zëvendësministrit të Shëndetësisë dhe Mbrojtjes Sociale, Znj. Denada Seferi dhe pati nje pjesëmarrje te gjerë të anëtarëve të GNP dhe Grupeve të interesit. Në takim u bë nje prezantim i Situatës aktuale dhe çështjeve të rëndësishme, nga Znj. Alida Mici, Drejtor i Drejtorisë së Integrimit, Koordinimit, Asistencës e Marrëveshjeve, lidhur me proceset e integrimit Evropian dhe zbatimit të platformës së partneritetit për integrimin evropian, renditur si më poshtë:

* Situata aktuale lidhur me procesin e integrimit Evropian, Kapitulli 19 “Politikat Sociale dhe Punësimi”, veçanërisht në kuadër të hartimit të Programit Kombëtar për Aderimin në Bashkimin Evropian (PKABE) 2030 dhe PKIE 2024-2026, duke vazhduar procesin e informimit dhe konsultimit, në lidhje me hartimin e PKABE 2030 dhe PKIE 2024-2026.
* Mbi Procesin e hartimit të Paketës së Semestrit të Integrimit Evropian (PSIE), për Kapitullin 19.
* Përbërja e GNP, Post Takimit Bilateral, rifreskimi dhe forcimi i kapaciteteve institucionale dhe administrative të Kapitullit 19 “Punësimi dhe Politikat Sociale”.
* Vlerësimi i nevojave për trajnim, për GNPIE e Kapitulli 19, në kuadër të Proceseve të Integrimit Evropian dhe fazave vijuese të procesit negociues 2024-2025. Trajnimet do të bazohen në çështje të natyrës së përgjithshme, por edhe specifike, në mbështetje të kryerjes dhe realizimit të detyrave funksionale të anëtarëve të GNPIE e do të organizohen me ndihmën e ASPA.
* Gjithashtu, vlerësimi i nevojave për trajnim, i anëtarëve të Platformës së Partneritetit për Integrimin Evropian, në kuadër të mbështetjes dhe koordinimit të PPIE-së, dhe Tryezave të Diskutimit & Këshillimit, për ҫdo kapitull të aquis.  PPIE, nëpërmjet Sekretariati i Integrimit Evropian synon të ketë një panoramë të qartë të nivelit aktual të angazhimit të grupeve të interesit në procesin e integrimit përmes tryezave të PPIE-së, të mbledhë rekomandime për përmirësimin e punës së tryezave të konsultimit dhe të planifikojë në të ardhmen masa që nxisin dialogun e hapur me grupet e interesit në funksion të një procesi të suksesshëm të negociatave me BE-në.
* Bashkëbisedim me përfaqësues të Shoqërisë Civile:

Rëndësi e veçante j`u kushtua:

* ndjekjes së rekomandimeve të Progres Raportit, KSA, Nënkomiteteve dhe prioriteteve të PKABE 2030, dhe akteve ligjore të përfshira në PKIE 2024-2026.
* Inkurajimit për organizime të takimeve të mëtejshme me bazë periodike, dy mujore.

Gjithashtu,u zhvillua njëbashkëbisedim me përfaqësues të Shoqërisë Civile mbi përfshirjen më intensive të saj, në kuadër të proceseve integruese, si edhe mbi paraqitjen e propozimeve konkrete në kuadër të këtij Partneriteti. Në takim u ofrua gadishmëria e MSHMS dhe institucioneve të tjera, kontribuese në GNPIE, në drejtim të përmirësimit të ndërveprimit midis MSHMS dhe palëve të interesuara në aktivitete, iniciativa e takime, edhe në të ardhmen.

Pati diskutime nga Znj. Alida Mici, Drejtor i Integrimit, Koordinimit, asistencës dhe Marrëveshjeve në MSHMS, Znj. Etleva Sheshi, Drejtor i Barazisë Gjinore dhe Znj. Irena Mitro, Përgjegjës Sektori, per të patur një koordinim me efikas mes institucioneve për çështje të ndryshme, si për zbatimin e afateve të akteve të parashikuara në PKIE 2024-2026, si edhe për statistikat dhe mënyrën e referimit.

Gjithashtu, Znj. Mici falenderoi gjithë të pranishmit për kontributin dhe bashkëpunim e dhënë në përmbyllje të këtij viti, që shënoi kryerjen me sukses të Takimit Bilateral Shqipëri-BE, per Kapitullin 19 “Politikat Sociale dhe Punësimi”.

Pranë zyrës së KN u përcoll agjenda, lista e pjesëmarrësve dhe minutat e takimit.